Jon Tena er 27 ára gamall og er uppalinn hjá Real Sociedad . Hann lék 10 leiki með Aftureldingu á síðustu leiktíð og hélt hreinu í fjórum leikjum . „ Jon er mjög góður markvörður og hann var öryggið uppmálað í þeim leikjum sem hann spilaði á síðasta tímabili . Jon er flottur karakter sem kom vel inn í hópinn á síðasta tímabili og það verður gaman að sjá hann aftur í Mosfellsbæ , “ segir Magnús Már Einarsson , þjálfari meistaraflokks karla hjá Aftureldingu . Framunan eru leikir í fotbolta.net mótinu og hefst Lengjubikarinn í febrúar . Jon kemur til landsins þann 1. febrúar næstkomandi og mun leika með liðinu á undirbúningstímabilinu .